wannaphong/clean_thaiwikipedia huggingface dataset:
# ทรงกลมปวงกาเร
ทรงกลมปวงกาเร  เป็น รูปแบบการคำนวณที่ใช้ในทางทัศนศาสตร์ เพื่อแสดงถึงสถานะของโพลาไรเซชันของแสง โดยแสดงเป็นลักษณะทรงกลม ถูกนำเสนอในปี 1892 ใน "ทฤษฎีคณิตศาสตร์ของแสง" (Théorie mathématique de la lumière) ผลงานของ อ็องรี ปวงกาเร นักคณิตศาสตร์ชาวฝรั่งเศส มีลักษณะคล้ายกับทรงกลมบล็อค ซึ่งใช้ในกลศาสตร์ควอนตัม

รูปแบบการคำนวณนี้ไม่ได้ใช้ได้แค่กับแสงโพลาไรซ์ทั้งหมด แต่ยังใช้ได้กับแสงโพลาไรซ์บางส่วนอีกด้วย (ต่างจากวิธีการคำนวณของโจนส์ซึ่งจะใช้ได้แค่กับโพลาไรซ์ทั้งหมดเท่านั้น) จุดต่าง ๆ บนทรงกลมที่รัศมีเท่ากันแสดงถึงระดับการโพลาไรซ์ที่เท่ากันโดยมีสถานะโพลาไรเซชันแบบต่าง ๆ กัน

 ระบบพิกัด 

thumb|ทรงกลมปวงกาเรบนพิกัด S1, S2, S3
ระบบพิกัดของทรงกลมปวงกาเรแสดงดังภาพทางขวา โดยมีแกนคือ S1, S2, S3 รัศมี R ของสถานะโพลาไรเซชันแสดงถึงระดับการโพลาไรซ์ของแสง โดยที่ I = S0 คือปริมาณความเข้มแสงทั้งหมด และ (I x R)2 = (S12 +S22 +S32) คือปริมาณแสงโพลาไรซ์

 สำหรับแสงไม่โพลาไรซ์ R=0
 สำหรับแสงโพลาไรซ์ทั้งหมด R=1
 สำหรับแสงโพลาไรซ์บางส่วน ค่า R จะอยู่ระหว่าง 0 กับ 1

มุม  แสดงมุมทิศของการโพลาไรซ์ ส่วนมุม  เป็นค่าที่แสดงถึงความเป็นวงรี

 ภาพรวม 
thumb|400x400px| ตัวอย่างโพลาไรเซชันที่สำคัญแสดงบนทรงกลมปวงกาเร
 ส่วนซีกบนของทรงกลมแสดงถึงโพลาไรเซชันแบบวงรีหมุนวนซ้าย ส่วนซีกล่างแสดงถึงโพลาไรเซชันแบบวงรีหมุนวนขวา
 ระนาบของเส้นศูนย์สูตรของทรงกลม (OS1S2) แทนโพลาไรเซชันแบบเส้นตรงทั้งหมด และเนื่องจากใช้มุม  ดังนั้นโพลาไรเซชันที่มุมการโพลาไรซ์ตั้งฉากกันจะแสดงตำแหน่งห่างกัน 180 องศา คืออยู่ฝั่งตรงกันข้ามตามกัน
 ที่ส่วนขั้วของทรงกลมแทนโพลาไรเซชันแบบวงกลม โดยขั้วเหนือแสดงโพลาไรซ์แบบวงกลมหมุนวนซ้ายและ ขั้วใต้แสดงโพลาไรซ์แบบวงกลมหมุนวนขวา
 สถานะที่อยู่บนเส้นเมริเดียน (เส้นแนวตั้ง) เส้นเดียวกันแสดงถึงการโพลาไรซ์ที่มีมุมทิศค่าเดียวกัน

 แผ่นหน่วงคลื่น 

ทรงกลมปวงกาเรช่วยให้สามารถแสดงปรากฏการณ์ที่เกิดขึ้นเมื่อแสงผ่านแผ่นหน่วงคลื่นได้

 แผ่นหน่วงคลื่นแบบครึ่งคลื่น สอดคล้องกับทรงกลมที่มีความสมมาตรของสถานะโพลาไรเซชันรอบเส้นเมริเดียนของแกนกลางของแผ่น
 แผ่นหน่วงคลื่นแบบหนึ่งในสี่คลื่น สอดคล้องกับทรงกลมที่มีการหมุน 90° รอบแกนเร็วไปตามเข็มนาฬิกา
# รายการเขตมหานครในเวสต์อินดีส
นี่คือรายการ เขตมหานครในเวสต์อินดีส ที่มีประชากรมากที่สุดตามจำนวนประมาณการอย่างเป็นทางการ หรือจำนวนคาดการณ์ในช่วงกลาง ค.ศ. 2015 อาบานาไม่มีคำจำกัดความของเขตมหานครอย่างเป็นทางการ จึงใช้รูปแบบประชากรในเขตนครแทน
 เขตมหานคร ประชากร ปี ประเทศ 1 ซานโตโดมิงโก 4.579,536 2022  2 ปอร์โตแปรงซ์ 2,618,894 2015  3 ซานฮวน 2,196,538 2015  4 อาบานา 2,117,625 2015  5 คิงส์ตัน 1,190,763 2015  6 ซานเตียโกเดโลสกาบาเยโรส 891,674 2015 

 หมายเหตุ
# ทรงกลมบล็อค
ใน กลศาสตร์ควอนตัม และ การคำนวณเชิงควอนตัม ทรงกลมบล็อค (Bloch sphere) ตั้งชื่อตามนักฟิสิกส์ชาวสวิส เฟลิกซ์ บล็อค (Felix Bloch); see Arecchi, F T, Courtens, E, Gilmore, R, & Thomas, H (1972). "Atomic coherent states in quantum optics", Phys Rev  A6(6):  2211 เป็นรูปแบบการแสดงเชิงเรขาคณิตของปริภูมิสถานะบริสุทธิ์ของระบบควอนตัมระดับพลังงานสองขั้น (คิวบิต qubit) บนทรงกลมหนึ่งหน่วย

กลศาสตร์ควอนตัมมีโครงสร้างทางคณิตศาสตร์อยู่ในปริภูมิฮิลเบิร์ต (Hilbert space) หรือ ปริภูมิฮิลเบิร์ตแบบโปรเจคทีฟ (Projective Hilbert space) โดยสถานะบริสุทธิ์ของระบบควอนตัมมีลักษณะที่สอดคล้องกับปริภูมิย่อย 1 มิติของปริภูมิฮิลเบิร์ตที่สอดคล้องกัน

โดยการซ้อนทับกันของสถานะบริสุทธิ์สองสถานะที่ตั้งฉากกัน ดังนั้นสถานะที่บริสุทธิ์ของคิวบิตจึงสามารถแสดงเป็นจุดบนทรงกลมบล็อคได้

สถานะบริสุทธิ์ใด ๆ  ของคิวบิตสามารถแสดงได้โดยการซ้อนทับของ  และ  ดังนี้

 

ถ้า  ในสมการนี้ถูกมองว่าเป็นพิกัดเชิงขั้วของจุดบนทรงกลมบล็อค  สามารถแสดงได้ดังรูปด้านขวา

ด้วยเหตุผลทางประวัติศาสตร์ทรงกลมบล็อคที่ใช้ในทางทัศนศาสตร์เพื่อแสดงสถานะของโพลาไรเซชันจะถูกเรียกว่าทรงกลมปวงกาเร

 คำนิยาม 
เมื่อพิจารณาจากฐานที่ตั้งฉากกัน สถานะบริสุทธิ์ใด ๆ ในระบบสองสถานะ  สามารถแสดงด้วยการวางซ้อนเวกเตอร์ฐาน ,  (ผลรวมของค่าสัมประสิทธิ์เชิงซ้อน) เวกเตอร์พื้นฐาน ,  สำหรับค่าสัมประสิทธิ์ของเฟสมีความสำคัญทางกายภาพสำหรับความแตกต่างเท่านั้น ด้วยเหตุนี้  จึงให้สัมประสิทธิ์เป็นจำนวนจริงที่ไม่เป็นลบ

นอกจากนี้จากเงื่อนไขการทำให้เป็นบรรทัดฐาน ได้ว่า 

จากที่กล่าวมา  สามารถเขียนเป็น

 

ในที่นี้ , 

เมื่อ  เป็น ,  แล้ว  สามารถเป็นค่าใดก็ได้ แต่เป็นจุดเดียวกันบนทรงกลมบล็อค และการแสดงด้วยทรงกลมบล็อคจะเหมือนกันเสมอ
# จูเซปเป เมอัซซา
จูเซปเป เมอัซซา (23 สิงหาคม 1910 – 21 สิงหาคม 1979) เป็นผู้จัดการทีมฟุตบอลและผู้เล่นชาวอิตาลี ตลอดอาชีพของเขา เขาเล่นให้แก่อินเตอร์มิลานเป็นหลักในคริสต์ทศวรรษ 1930 โดยทำได้ 242 ประตูจาก 365 นัดให้กับสโมสร และคว้าแชมป์เซเรียอา 3 สมัย รวมถึงโคปปาอิตาเลียด้วย หลังจากนั้นเขายังเล่นให้กับเอซีมิลานคู่แข่งร่วมเมืองของอินเตอร์เช่นเดียวกับยูเวนตุสที่เป็นคู่แข่งร่วมเมืองของตูริน นอกเหนือจากการเล่นกับวาเรเซและอาตาลันตา ในระดับทีมชาติ เขาพาอิตาลีคว้าแชมป์ฟุตบอลโลก 2 สมัยติดต่อกัน ใน ค.ศ. 1934 ที่บ้านเกิด และใน ค.ศ. 1938 ในฐานะกัปตันทีม ทำให้มีชื่อติดทีมออลสตาร์ เมอัซซาได้รับการยอมรับอย่างกว้างขวางว่าเป็นหนึ่งในนักฟุตบอลที่ยิ่งใหญ่ที่สุดตลอดกาล และได้รับการยกย่องจากหลาย ๆ คนในแวดวงกีฬาว่าเป็นผู้เล่นที่ยิ่งใหญ่ที่สุดของอิตาลี จูเซปเป ปริสโก และจันนี เบรรา ถือว่าเขาเป็นนักฟุตบอลที่ยิ่งใหญ่ที่สุดตลอดกาล

เมอัซซาเป็น 1 ในผู้เล่นอิตาลีเพียง 4 คนที่คว้าแชมป์ฟุตบอลโลก 2 สมัย ร่วมกับโจวันนี แฟร์รารี, กวีโด มาเซตตี และเอรัลโด มอนเซลโย หลังจากเขาแขวนสตั๊ด เขาทำหน้าที่เป็นผู้ฝึกสอนให้แก่ทีมชาติอิตาลีและแก่สโมสรในอิตาลีหลายสโมสร รวมถึงสโมสรเก่าของเขาอย่างอินเตอร์และอาตาลันตา เช่นเดียวกับโปรปาเตรียและเบชิกทัชของตุรกี เขาเป็นหัวหน้าผู้ฝึกสอนของอิตาลีในโอลิมปิกฤดูร้อน 1952

เนื่องจากทักษะการยิงประตูที่มากมายและความสามารถในการสร้างสรรค์เกม เมอัซซาจึงได้รับสมญานามว่า อิลเจนิโอ ("อัจฉริยะ") จากสื่ออิตาลีตลอดอาชีพของเขา
# เวลคัมทูมายเวิลด์ (เพลง)
"เวลคัมทูมายเวิลด์"  เป็นเพลงที่บันทึกโดยเกิร์ลกรุปเกาหลีใต้เอสปา ร่วมกับนาวิส ได้รับการเผยแพร่เป็นซิงเกิลนำก่อนอีพี มายเวิลด์ โดยเอสเอ็มเอนเตอร์เทนเมนต์ ในวันที่ 2 พฤษภาคม ค.ศ. 2023

เบื้องหลังและการวางจำหน่าย
วันที่ 16 กุมภาพันธ์ ค.ศ. 2023 ลี ซุง-ซูได้ปล่อยวิดีโอความยาว 30 นาทีโดยระบุว่า"อี ซู-มันเป็นสาเหตุที่ทำให้การปล่อยอัลบั้มใหม่ของเอสปาล่าช้า"ตามกำหนดเดิมกลุ่มควรปล่อยอัลบั้มใหม่ในวันที่ 20 กุมภาพันธ์ ยิ่งไปกว่านั้นเขายังเสริมว่า ซู-มัน ต้องการเพิ่ม"แนวคิดอนุรักษ์สิ่งแวดล้อมลงไปในบทเพลง" ซึ่งในที่สุดก็ถูกยกเลิกไปในภายหลัง เนื่องจาก "ไม่เหมาะกับคอนเซ็ปต์ของเอสปา" ในวันที่ 16 มีนาคม เอสเอ็มเอนเตอร์เทนเมนต์ประกาศว่าเอสปาจะปล่อยอัลบั้มในช่วงต้นเดือนพฤษภาคม วันที่ 17 เมษายน มีการประกาศว่าอีพีชุดที่สามของกลุ่มจะชื่อว่ามายเวิลด์ซึ่งมีทั้งหมดหกเพลง จะวางจำหน่ายในวันที่ 8 พฤษภาคม นอกจากนี้ยังประกาศอีกว่า "เวลคัมทูมายเวิลด์" จะวางจำหน่ายล่วงหน้าในวันที่ 2 พฤษภาคม เมื่อวันที่ 26 เมษายน มีการเปิดเผยว่านาวิสซึ่งเป็นตัวละคร AI ในSMCU ของเอสปาจะปรากฏตัวใน"เวลคัมทูมายเวิลด์"ในฐานะศิลปินเสมือนจริง เพลงพร้อมกับมิวสิกวิดีโอเปิดตัวเมื่อวันที่ 2 พฤษภาคม

มิวสิกวิดีโอ
มิวสิกวิดีโอแสดงภาพสมาชิกได้ "เดินทางบนถนนสู่ป่าและเชื่อมต่อกับธรรมชาติ"ด้วย"ออร่าลึกลับ[ติดตาม]พวกเขา[ตลอด]การเดินทาง" ซึ่งภายหลังได้เปิดเผยว่านาวิส "เป็นระบบ AI ที่เป็นตัวเป็นตนจาก[โลก]"

ประสิทธิภาพเชิงพาณิชย์
"เวลคัมทูมายเวิลด์" เปิดตัวอันดับที่ 122 บนเซอร์เคิลดิจิทัลชาร์ตของเกาหลีใต้ ในชาร์ตฉบับวันที่ 30 เมษายน - 6 พฤษภาคม 2023 ในชาร์ตส่วนประกอบ เพลงเปิดตัวที่อันดับ 34 ในชาร์ต Circle Download Chart อันดับที่ 157 ในชาร์ต Circle Streaming Chart และอันดับที่ 162 ในชาร์ต Circle BGM Chart ในสัปดาห์ต่อมา ขึ้นสู่อันดับที่ 64 บน Circle Digital Chart และอันดับที่ 68 บน Circle Streaming Chart ในสิงคโปร์ เพลงเปิดตัวที่อันดับ 26 ในอาร์ไอเอเอส Top Regional Chart ในชาร์ตฉบับวันที่ 5–11 พฤษภาคม 2023 ในเวียดนาม เพลงเปิดตัวที่อันดับ 27 บิลบอร์ดเวียดนาม ฮอต 100 ในชาร์ตฉบับวันที่ 18 พฤษภาคม 2023

ชาร์ต

ชาร์ตประจำสัปดาห์
+ ประสิทธิภาพชาร์ตประจำสัปดาห์สำหรับ "เวลคัมทูมายเวิลด์" ชาร์ต (2023) ตำแหน่งสูงสุด Singapore Regional (RIAS) 26 South Korea (Circle) 64 Vietnam (Vietnam Hot 100) 63

ชาร์ตประจำเดือน
+ ประสิทธิภาพชาร์ตประจำเดือนสำหรับ "เวลคัมทูมายเวิลด์" ชาร์ต (2023) ตำแหน่ง South Korea (Circle) 92

ประวัติการวางจำหน่าย
+ ประวัติการวางจำหน่ายสำหรับ"เวลคัมทูมายเวิลด์" ภูมิภาค วันที่ รูปแบบ สังกัด ต่าง ๆ  2 พฤษภาคม 2023
# เมทริกซ์มึลเลอร์
เมทริกซ์มึลเลอร์ (Mueller matrix) เป็นเมทริกซ์ที่มี 4 แถว 4 หลัก ถูกเสนอขึ้นโดยฮันส์ มึลเลอร์ ในช่วงทศวรรษที่ 1940 เพื่อจัดการการคำนวณของตัวแปรเสริมสโตกส์ ที่แสดงถึงโพลาไรเซชันของแสง

ผลจากส่วนประกอบเชิงแสงต่าง ๆ สามารถถูกจำลองขึ้นได้ด้วยการใช้วิธีการคำนวณด้วยเมทริกซ์มึลเลอร์ เมทริกซ์ 4x4 นี้เป็นรูปแบบที่ใช้ซึ่งใช้ได้ทั่วไปกว่าเมทริกซ์โจนส์

แสงไม่มีโพลาไรซ์ หรือโพลาไรซ์บางส่วนจะต้องคำนวณโดยใช้เมทริกซ์มึลเลอร์ ในขณะที่แสงโพลาไรซ์ทั้งหมดสามารถประมวลผลได้ด้วยทั้งเมทริกซ์มึลเลอร์และเมทริกซ์โจนส์

 คำนิยาม 
ถ้าลำแสงอยู่ในสถานะซึ่งกำหนดโดย เวกเตอร์สโตกส์  ผ่านองค์ประกอบแสงที่กำหนดโดยเมทริกซ์มึลเลอร์  สถานะที่ได้เป็น  จะคำนวณได้โดย

หากลำแสงผ่านองค์ประกอบทางแสง M1 ตามด้วยองค์ประกอบ M2 และ M3 แล้ว สามารถเขียนเป็น

 

เนื่องจากการคูณเมทริกซ์มีสมบัติการเปลี่ยนหมู่ เราจึงเขียนได้ว่า:

การคูณเมทริกซ์ไม่มีสมบัติการสลับที่ ดังนั้นโดยทั่วไป:

 

 คำอธิบาย 
ต่อไปนี้จะแสดงตัวอย่างองค์ประกอบทางแสงแต่ละชนิดซึ่งแสดงโดยเมทริกซ์มึลเลอร์

 สสารไอโซทรอปิกที่ไม่มีการดูดกลืน 
 สำหรับในพื้นที่ว่างหรือในสสารไอโซโทรปิกซึ่งไม่เกิดการดูดกลืนทางแสงจะได้เมทริกซ์มึลเลอร์เป็นเมทริกซ์เอกลักษณ์
 

 สสารไอโซทรอปิกที่มีการดูดกลืน 
 สสารไอโซทรอปิกที่มีค่าความส่งผ่าน T (0<T<1) จะได้ว่า
 

 โพลาไรเซอร์เชิงเส้น 
โพลาไรเซอร์เชิงเส้นที่มีมุมการหมุนเป็น
 

 สำหรับโพลาไรเซอร์เชิงเส้นที่ทำมุมแนวตั้ง (องศา)
 

 ถ้าทำมุมแนวนอน (องศา)
 

 ถ้าเอียงทำมุม  องศา
 

 ถ้าเอียงทำมุม  องศา
 

 แผ่นหน่วงคลื่น 
สำหรับแผ่นหน่วงคลื่นซึ่งมีค่าความต่างเฟสระหว่างแกนช้ากับแกนเร็วเป็น  และมุมแกนเร็วเป็น  จะได้เมทริกซ์มึลเลอร์ในรูปทั่วไปเป็น
 

 กรณีของแผ่นหน่วงคลื่นแบบหนึ่งในสี่คลื่น 
 

 ถ้าแกนเร็วอยู่แนวตั้ง 
 

 ถ้าแกนเร็วอยู่แนวนอน 
 

 กรณีของแผ่นหน่วงคลื่นแบบครึ่งคลื่น 
 

 ตัวเลื่อนเฟส
# รายการประเทศในแคริบเบียนตามจำนวนประชากร
นี่คือรายการประเทศและดินแดนพึ่งพิงในแคริบเบียน เรียงตามจำนวนประชากรโดยประมาณการกลางปีปกติจากสหประชาชาติ จำนวนที่เปลี่ยนแปลงจากปีที่แล้ว และจำนวนทางการในช่วงล่าสุด

 แผนที่ 

thumb|upright=3|center|แผนที่หมู่เกาะแคริบเบียน

 ตาราง 
  ประเทศ / ดินแดน  ร้อยละโดยรวม  จำนวนประมาณการสหประชาชาติ 2023  ร้อยละที่เปลี่ยนแปลง  จำนวนทางการ  วันที่ทางการ 1    25.2%  11,724,764  1.2%  11,743,017  01-ก.ค.-2020National annual projection 2    24.4%  11,332,973  0.9%  10,621,938  01-ก.ค.-2022National annual projection 3    24.1%  11,194,449  -0.2%  11,113,215  31-ธ.ค.-2021 -   (สหรัฐ)  7.0%  3,260,314  0.2%  3,221,789  01-เม.ย-2020Official estimate 4    6.1%  2,825,544  -0.1%  2,727,503  01-ก.ค.-2018National projection 5    3.3%  1,534,937  0.3%  1,365,805  30-มิ.ย.-2022 6    1.8%  813,834  0.6%  743,699  01-ก.ค.-2019Official estimate 7    1.3%  623,237  0.8%  598,000  01-ก.ค.-2019Official estimate 8    0.9%  412,624  0.6%  395,640  01-ก.ค.-2020National annual projection 9    0.9%  410,825  1.4%  441,471  01-ก.ค.-2022Official estimate -   (ฝรั่งเศส)  0.9%  395,839  0.0%  390,253  01-ม.ค.-2020Official estimate -   (ฝรั่งเศส)  0.8%  366,981  -0.1%  372,594  01-ม.ค.-2020Official estimate 10    0.6%  281,996  0.1%  277,821  01-พ.ค.-20102010 census -   (เนเธอร์แลนด์)  0.4%  192,077  0.5%  148,925  01-ม.ค.-2023Official estimate 11    0.4%  180,251  0.2%  178,696  01-ก.ค.-2018Official estimate 12    0.3%  126,184  0.6%  112,579  01-ก.ค.-2019Official estimate -   (เนเธอร์แลนด์)  0.2%  106,277  -0.2%  106,739  31-ธ.ค.-2020National quarterly estimate 13    0.2%  103,699  -0.2%  110,418  01-ก.ค.-2022Official estimate -   (สหรัฐ)  0.2%  98,750  -0.7%  87,146  01-เม.ย.-20202020 census 14    0.2%  94,298  0.6%  100,772  01-ม.ค.-2022National annual estimate 15    0.2%  73,040  0.4%  71,293  14-พ.ค.-2011 -   (สหราชอาณาจักร)  0.1%  69,310  0.9%  71,432  10-ต.ค.-20212021 census 16    0.1%  47,755  0.2%  46,204  15-พ.ค.-20112011 census -   (สหราชอาณาจักร)  0.1%  46,062  0.8%  46,131  01-ก.ค.-2021Official estimate -   (เนเธอร์แลนด์)  0.1%  44,222  0.1%  42,577  01-ม.ค.-2021Official estimate -   (ฝรั่งเศส)  0.07%  32,077  0.9%  36,108  01-ม.ค.-2020Official estimate -   (สหราชอาณาจักร)  0.07%  31,538  0.7%  28,054  11-ก.ค.-20102010 census -   (เนเธอร์แลนด์)  0.06%  27,148  0.4%  27,726  01-ม.ค.-2022Official estimate -   (สหราชอาณาจักร)  0.03%  15,900  0.3%  15,780  01-ก.ค.-2022Official annual figure -   (ฝรั่งเศส)  0.02%  10,994  0.2%  10,083  01-ม.ค.-2020Official estimate -   (สหราชอาณาจักร)  0.01%  4,387  -0.1%  4,649  01-ก.ย.-20182018 census   รวม  100%  46,482,286  0.6%  45,258,057

ดูเพิ่ม
รายการเขตมหานครในเวสต์อินดีส
# เอทเวนตีโฟร์
เอทเวนตีโฟร์  เป็นบริษัทธุรกิจบันเทิงอิสระสัญชาติ อเมริกัน ที่เชี่ยวชาญด้านการผลิตภาพยนตร์และรายการโทรทัศน์รวมไปถึงการจัดจำหน่ายเผยแพร่ภาพยนตร์ สำนักงานใหญ่ตั้งอยู่ที่แมนแฮตตัน นครนิวยอร์ก บริษัทก่อตั้งขึ้นในปี 2012 ภายใต้ชื่อ เอทเวนตีโฟร์ฟีลม์ โดย แดเนียล แคตส์, เดวิด เฟนเคล และ จอห์น ฮอดจ์ ต่อมาได้เปลี่ยนชื่อเป็น เอทเวนตีโฟร์ ในปี 2016 และเข้าสู่ข้อตกลงการจัดจำหน่ายสื่อบันเทิงร่วมกับ แอปเปิลทีวี+ , โชว์ไทม์เน็ทเวิร์ก (ในเครือพาราเมาต์) และ แอมะซอนไพรม์ โดยมีภาพยนตร์เรื่องแรกคือ A Glimpse Inside the Mind of Charles Swan III ที่นำออกฉายในโรงภาพยนตร์เมื่อวันที่ 8 กุมภาพันธ์ 2013 ในปีเดียวกันนั้นเองบริษัทได้รับการยอมรับในทวีปอเมริกาเหนือจากการเป็นผู้เผยแพร่ภาพยนตร์เรื่อง กิน เที่ยว เปรี้ยว ปล้น

เอเทวนตีโฟร์ เริ่มเป็นที่รู้จักไปทั่วโลกจากการเผยแพร่และผลิตภาพยนตร์อิสระ, ภาพยนตร์นอกกระแสหรือภาพยนตร์ที่ใช้ทุนสร้างต่ำแต่กลับประสบความสำเร็จอย่างสูงและได้รับคำชื่นชมจากนักวิจารณ์รวมถึงได้รับรางวัลต่างๆ เช่นเรื่อง ใครสักคนบนโลกใบนี้ (2013), พิศวาสจักรกลอันตราย (2014), รูม ขังใจไม่ยอมไกลกัน (2015), มูนไลท์ (2016), เลดี้เบิร์ด (2017), ยากจัง เป็นสาว ม. สอง (2018), เพชรซ่อนเหลี่ยม (2019), มินาริ (2020), ลุงครับ "รัก" คืออะไร? (2021), ซือเจ๊ทะลุมัลติเวิร์ส (2022) และ เหงา เท่า วาฬ (2022)

ในงานประกาศผลรางวัลออสการ์ ครั้งที่ 95 อทเวนตีโฟร์ ได้รับการบันทึกว่าเป็นค่ายภาพยนตร์แห่งแรกที่นำภาพยนตร์ออกฉายและได้รับรางวัลออสการ์ครบทั้ง 6 สาขารางวัลใหญ่ภายในปีเดียวกัน จากเรื่อง ซือเจ๊ทะลุมัลติเวิร์ส และ เหงา เท่า วาฬ
# ท่าอากาศยานนานาชาติพัณฑารนายกะ
ท่าอากาศยานนานาชาติพัณฑารนายกะ หรือ ท่าอากาศยานนานาชาติปัณฏาระนายักกะ (, BIA;)  เป็นท่าอากาศยานนานาชาติหลักของประเทศศรีลังกา ตั้งชื่อตามอดีตนายกรัฐมนตรี โซโลมัน วัยสฏ์ ริชเว ฑยัส พัณฑารนายกะ (1899–1959) ตั้งอยู่ในย่านชานเมืองเนกอมโบ  ทางตอนเหนือของเมืองหลวงเก่าและศูนย์กลางเศรษฐกิจ โคลอมโบ ท่าอากาศยานอยู่ภายใต้การดูแลขององค์การบริการท่าอากาศยานและการบินศรีลังกา จก. (Airport and Aviation Services (Sri Lanka) Ltd) และเป็นฮับของสายการบินศรีลังกันแอร์ไลส์ สายการบินประจำชาติของศรีลังกา นอกจากพัณฑารยนายกะแล้ว โคลอมโบยังมีอีกสนามบินคือท่าอากาศยานนานาชาติรัตมลานะ

เริ่มแรก ท่าอากาศยานเป็นลานบินของกองทัพอากาศอังกฤษในปี 1944 สมัยสงครามโลกครั้งที่สอง ในชื่อ อาร์เอเอฟเนกอมโบ (RAF Negombo) โดยมี No. 45 Squadron RAF (1946–49), No. 232 Squadron RAF (1945), No. 249 Squadron RAF (1950) และ No. 1303 Flight RAF (1945–46) ประจำตามลำดับ ในปี 1957 นายกรัฐมนตรีโซโลมัน วัยสฏ์ ริชเว ฑยัส พัณฑารนายกะ ได้รื้อถอนแอร์ฟีลด์ของอังกฤษออกจากศรีลังกาทั้งหมด ส่วนลานบินนี้กองทัพอากาศหลวงซีลอน (Royal Ceylon Air Force; RCyAF) ได้รับช่วงดูแลต่อ และเปลี่ยนชื่อเป็น กฏุนายกะ (Katunayake) ซึ่งบางส่วนของท่าอากาศยานในปัจจุบันยังคงใช้งานเป็นลานบินของกองทัพ ในปี 1964 อนิล มุเนสิงหะ รัฐมนตรีกระทรวงการขนส่ง เริ่มต้นการก่อสร้างท่าอากาศยานแห่งใหม่มาแทนที่รัตมลานะ โดยได้รับทุนช่วยเหลือจากแคนาดา ท่าอากาศยานใหม่นี้สร้างแล้วเสร็จในปี 1967 แอร์ซีลอน สายการบินแห่งชาติ เริ่มต้นบินเที่ยวบินระหส่างประเทศจากทีาอากาศยานด้วย ฮอกเกอร์ ซิดดะลี ไทรเดินท์ และ วีซีเท็น ลำที่เช่ามาจากองค์การอากาศยานอังกฤษ (BAC) ภายใต้องค์การสายการบินโพ้นทะเลอังกฤษ (BOAC)  ท่าอากาศยานเปลี่ยนชื่อเป็นชื่อของนายกรัฐมนตรีพัณฑารนายกะในปี 1970 ต่อมาเปลี่ยนชื่อใหม่เป็นท่าอากาศยานนานาชาติกฏุนายกะ (Katunayake International Airport) ในปี 1977 ก่อนจะเปลี่ยนกลับมาใช้ชื่อของพัณฑารนายกะอีกครั้งในปี 1995
# แสงอาพันธ์
แสงอาพันธ์ (coherent light) หมายถึงแสงที่มีความเป็นอาพันธ์ 

แสงโดยทั่วไปในธรรมชาติเกิดจากสถานะต่าง ๆ ผสมปนเปกันไป จึงไม่ใช่แสงอาพันธ์ โดยทั่วไปแสงที่ไม่ใช่แสงอาพันธ์อาจเรียกว่า แสงอนาพันธ์ (incoherent light)

แม้ว่าจะไม่มีแสงที่สอดคล้องกันในอุดมคติ แต่เราสามารถพยายามสังเคราะห์แสงลักษณะเช่นนั้นได้ด้วยวิธีการต่าง ๆ เช่น แสงเลเซอร์ ถือเป็นสิ่งที่เข้าใกล้เคียงอุดมคตินั้นมาก

ความเข้มของแสงเมื่อนำลำแสงอาพันธ์มาซ้อนทับกันนั้นโดยทั่วไปจะมีความแตกต่างไปจากผลรวมของความเข้มของแสงโดยทั่วไป เนื่องจากเกิดการแทรกสอดกันของคลื่น นอกจากนี้ยังอาจพิจารณาสมบัติอื่นของคลื่น เช่น โพลาไรเซชัน

 บทความที่เกี่ยวข้อง 
 คลื่น
 อาพันธ์
 เลเซอร์
 โพลาไรเซชัน
 เฟส
 การแทรกสอด
# ความลับที่หุบเขาบอสคูมบ์
"ความลับที่หุบเขาบอสคูมบ์"  เป็นเรื่องสั้นเรื่องหนึ่งใน 56 เรื่องที่เกี่ยวกับเชอร์ล็อก โฮมส์ เขียนโดยอาร์เธอร์ โคนัน ดอยล์ และเป็นเรื่องสั้นลำดับที่ 4 ในหนังสือรวมเรื่องสั้น เรื่องสั้นเชอร์ล็อก โฮมส์ ชุด การผจญภัย ตีพิมพ์ครั้งแรกในนิตยสารสแตรนด์ในเดือนตุลาคม ค.ศ. 1891

 ประวัติการตีพิมพ์ 
"ความลับที่หุบเขาบอสคูมบ์" ตีพิมพ์ครั้งแรกในสหราชอาณาจักรในนิตยสารสแตรนด์เมื่อเดือนตุลาคม ค.ศ. 1891 และในสหรัฐอเมริกาในในนิตยสารสแตรนด์ฉบับสหรัฐเมื่อเดือนพฤศจิกายน ค.ศ. 1891Smith (2014), p. 46. ภาพวาดประกอบเนื้อเรื่อง 10 ภาพวาดโดยซิดนีย์ พาเก็ต ตีพิมพ์ในนิตยสารสแตรนด์Cawthorne (2011), p. 59. เรื่องสั้นถูกรวมในหนังสือรวมเรื่องสั้น เรื่องสั้นเชอร์ล็อก โฮมส์ ชุด การผจญภัย ซีงตีพิมพ์ในเดือนตุลาคม ค.ศ. 1892Cawthorne (2011), p. 54.
# อาอุล
อาอุล (; ;) เป็นรูปแบบหนึ่งของเมืองหรือหมู่บ้านที่มีป้อมปราการล้อมรอบ พบในแถบเทือกเขาคอเคซัส และรัฐอดีตโซเวียตในเอเชียกลางАул // Большая советская энциклопедия : в 66 т. (65 т. и 1 доп.) / гл. ред. О. Ю. Шмидт. — М. : Советская энциклопедия, 1926—1947 คำว่าอาอุลมีที่มาจากคำเติร์ก แปลว่า "หมู่บ้าน" เช่นเดียวกับในคาซัคสถาน อาเวิล  เป็นคำแปลว่า "หมู่บ้าน" และใช้ในบริบทของพรรคการเมืองของเกษตรกรҚазақ тілі термиңдерінің салалық ғылыми түсіндірме сөздігі: География және геодезия. — Алматы: "Мектеп" баспасы, 2007. — 264 бет. 

หมู่อาอุลในสวาเนที ประเทศจอร์เจีย ได้รับการขึ้นทะเบียนเป็นแหล่งมรดกโลกยูเนสโก"Upper Svaneti - UNESCO World Heritage Centre", UNESCO World Heritage Centre, United Nations Educational, Scientific, and Cultural Organization.
# ปรากฏการณ์กอตง
ปรากฏการณ์กอตง  คือการเปลี่ยนแปลงลักษณะเฉพาะของการกระจายการหมุนเชิงแสง (optical rotatory dispersion) และไดโครอิกแบบวงกลม (circular dichroism) ใกล้กับแถบดูดกลืนของวัสดุ ในย่านความยาวคลื่นที่ถูกดูดกลืน ค่าสัมบูรณ์ของการหมุนเชิงแสงในขั้นต้นจะแปรผันอย่างฉับพลันตามความยาวคลื่น ข้ามศูนย์ที่ค่าสูงสุดในการดูดกลืนแสง จากนั้นกลับมาแปรผันอย่างฉับพลันในทิศทางตรงกันข้ามกับความยาวคลื่นอีก

ปรากฏการณ์นี้ได้รับการค้นพบในปี 1895 โดยแอเม กอตง (Aimé Cotton, 1869–1951) นักฟิสิกส์ชาวฝรั่งเศส

ปรากฏการณ์กอตงจะเรียกว่าปรากฏการณ์กอตง "เชิงบวก" หากการหมุนเชิงแสงเพิ่มขึ้นเมื่อความยาวคลื่นลดลง (ซึ่งกอตงค้นพบเป็นครั้งแรก) และปรากฏการณ์กอตง "เชิงลบ" หากการหมุนเชิงแสงเริ่มลดลง

โครงสร้างโปรตีนเช่น β-sheets และ α-helices แสดงปรากฏการณ์กอตงเชิงลบด้วยค่าสูงสุด 199 และ 205 นาโนเมตรตามลำดับ โครงสร้างที่ไม่เป็นไปตามแบบแผนจะปรากฏการณ์กอตงเชิงบวกBelitz, Grosch, Schieberle: Lehrbuch der Lebensmittelchemie. Springer Verlag, 2001, ISBN 3-540-41096-1, p. 58

 เชิงอรรถ
# เหตุโจมตีด้วยขีปนาวุธในอูมัญ พ.ศ. 2566
เมื่อเวลาประมาณ 04:00 น. ของวันที่ 28 เมษายน พ.ศ. 2566 รัสเซียได้ยิงขีปนาวุธร่อนพิสัยไกล Kh-101 มากกว่า 20 ลูกใส่บรรดาอาคารที่พักอาศัยในเมืองอูมัญ ประเทศยูเครน ระหว่าง[การรุกรานยูเครนโดยรัสเซีย]] ส่งผลให้มีพลเรือนเสียชีวิต 23 คน (ในจำนวนนี้เป็นเด็ก 3 คน) และบาดเจ็บ 9 คน อูมัญอยู่ห่างจากแนวรบใด ๆ ในสงครามรัสเซีย–ยูเครนในระยะ 200 ไมล์ ห้องพักอาศัย 27 ห้องจาก 46 ห้องในอาคารหลังหนึ่งถูกทำลายจากแรงระเบิด 

รัสเซียกล่าวว่าตน "พุ่งเป้าไปที่หน่วยกำลังสำรองและใช้อาวุธที่มีความแม่นยำสูง" ในเมืองอูมัญ แต่ไม่มีรายงานการสูญเสียทางทหารในหมู่ผู้เสียชีวิต หลังการโจมตีครั้งนี้ไม่นาน ช่องกระทรวงกลาโหมรัสเซียในเทเลแกรมได้ลงภาพการยิงขีปนาวุธลูกหนึ่งพร้อมคำบรรยายประกอบว่า "ตรงเป้า"

เนื่องจากอูมัญเป็นที่ตั้งหลุมฝังศพรับบีนัคมานแห่งบรัตส์เลา ซึ่งเป็นสถานที่แสวงบุญยอดนิยมแห่งหนึ่งในหมู่ชาวยิวฮาซิด อิสราเอลจึงประณามการโจมตีของรัสเซีย ดมือตรอ กูแลบา รัฐมนตรีว่าการกระทรวงการต่างประเทศยูเครน กล่าวว่า การโจมตีครั้งนี้แสดงให้เห็นว่าเครมลินไม่ต้องการข้อตกลงสันติภาพ ส่วนแปเตอร์ ปาแว็ล ประธานาธิบดีเช็กเกียซึ่งในขณะนั้นอยู่ระหว่างการเยือนกรุงเคียฟอย่างเป็นทางการ ได้สรุปว่า การโจมตีครั้งนี้แสดงให้เห็นว่ารัสเซียจงใจโจมตีเป้าหมายพลเรือนในยูเครน

แมตทิว ฮอลลิงเวิร์ท แห่งสำนักงานเพื่อการประสานงานด้านมนุษยธรรมแห่งสหประชาชาติ ประณามการโจมตีซึ่งคร่าชีวิตพลเรือนที่กำลังนอนหลับอยู่ในเมืองที่ห่างไกลจากแนวรบเช่นนี้
# ภาพถ่ายครัวสีเหลืองในยูเครน
ในเดือนมกราคม พ.ศ. 2566 ยัน ดอบรอนอซอว์ ช่างภาพนักข่าวชาวยูเครน ได้ถ่ายภาพที่แสดงให้เห็นถึงผลของการโจมตีทางอากาศของรัสเซียใส่บ้านของมือคัยลอ กอแรนอว์สกึย ผู้ฝึกสอนมวยชาวยูเครนในเมืองดนีปรอ ภาพถ่ายดังกล่าวได้รับการแชร์ออนไลน์อย่างกว้างขวางในชื่อ ภาพถ่ายครัวสีเหลืองในยูเครน

 ภูมิหลัง 
ออลฮาและมือคัยลอ กอแรนอว์สกึย กับลูกสาวสองคนอาศัยอยู่ในอาคารสูง 9 ชั้นในเมืองดนีปรอ ประเทศยูเครนFuneral ceremony for Mykhailo Korenovsky, who was killed in Russian missile attacks hitting Dnipro, Agência de Notícias de Portugal, 17 Jan 2023 มือคัยลอ  เป็นผู้ฝึกสอนนักมวยของแคว้นดนีปรอแปตร็อวสก์

 เหตุการณ์ 
ภาพถ่ายครัวสีเหลืองในยูเครน เป็นภาพที่ยัน ดอบรอนอซอว์ ถ่ายจากโดรนเมื่อวันที่ 15 มกราคม พ.ศ. 2566 ในตอนแรกดอบรอนอซอว์ถ่ายภาพครัวนี้โดยไม่ใช้โดรน แต่หลังจากที่ตรวจดูผลงานของตัวเองในวันนั้นแล้ว เขาก็กลับไปยังสถานที่ดังกล่าวเพื่อถ่ายภาพใหม่ด้วยโดรน ภาพถ่ายนี้บันทึกสภาพความเสียหายที่เกิดจากการโจมตีทางอากาศอย่างรุนแรงใส่ห้องครัวของครอบครัวกอแรนอว์สกึย กองทัพยูเครนระบุว่าอาวุธที่ใช้ในการโจมตีครั้งนี้คือขีปนาวุธประเภท Kh-22 จากรัสเซีย ภาพถ่ายดังกล่าวได้รับการแชร์ออนไลน์อย่างกว้างขวางในเดือนมกราคม พ.ศ. 2566

มือคัยลอเสียชีวิตจากการถูกโจมตี ส่วนออลฮาและลูก ๆ ของทั้งสองออกไปซื้อของในเวลานั้นและไม่ได้รับอันตราย

 การตอบรับเชิงวิจารณ์ 
ภาพถ่ายครัวสีเหลืองในยูเครน ดึงดูดความสนใจและกระตุ้นการสะท้อนคิดจากบรรดาผู้ใช้สื่อสังคม เนื่องจากความเปรียบต่างอย่างเห็นได้ชัดระหว่างสิ่งปกติกับสิ่งผิดปกติ กล่าวคือ ชีวิตประจำวันในครัวที่ดูสบาย ๆ ถูกล้อมกรอบด้วยหายนะอย่างฉับพลันและสิ้นเชิงอันเกิดจากการโจมตีของรัสเซีย ซอยา ยารอช สมาชิกรัฐสภายูเครน แสดงความคิดเห็นเกี่ยวกับภาพถ่ายนี้ว่า "ที่นี่ผู้คนทำกับข้าว พูดคุย ฉลองวันหยุด หัวเราะ ถกเถียง ... นี่คือบาดแผลบนร่างกายของยูเครนและลูกหลานยูเครน บาดแผลในบ้านของพวกเรา"
# กีฬามวยสากลในซีเกมส์ 2023
การแข่งมวยสากลในซีเกมส์ 2023 จัดขึ้นในพนมเปญ ประเทศกัมพูชา

 สรุปเหรียญรางวัล 
 ตารางเหรียญ 

 ผู้ได้รับเหรียญรางวัล 
 ชาย 
มินิ ฟลายเวท(48 กก.)ฟลายเวท(51 กก.)  แบนตัมเวท(54 กก.)เฟเทอร์เวท(57 กก.)  ไลท์เวท(60 กก.)ไลท์ เวลเตอร์เวท(63 กก.)  เวลเตอร์เวต(67 กก.)ไลต์ มิดเดิลเวท(71 กก.)  ไลต์ เฮฟวีเวท(80 กก.)ครุยเซอร์เวท(86 กก.)  เฮฟวีเวท(92 กก.)

 หญิง 
แบนตัมเวท(54 กก.)  เฟเธอร์เวท(57 กก.)ไลท์ เวลเตอร์เวท(63 กก.)  ไลท์ มิดเดิลเวท(69 กก.)มิดเดิลเวท(75 กก.)
# ปริซึมไดโครอิก
thumb|right|ปริซึมไดโครอิก
ปริซึมไดโครอิก (dichroic prism) เป็นปริซึมชนิดหนึ่งที่สามารถทำหน้าที่เป็นตัวแยกลำแสง ซึ่งแยกลำแสงออกเป็น 2 ลำขึ้นไป ที่มี ความยาวคลื่น (สี) ต่างกัน ประกอบด้วยปริซึมตั้งแต่ 1 อันขึ้นไป ซึ่งมีสมบัติไดโครอิกหรือเกิดการสะท้อนหรือหักเหของวัสดุเคลือบเชิงแสง ทำให้สามารถแยกความยาวคลื่นที่ต้องการออกมาตามลำดับ ด้วยเหตุนี้ พื้นผิวบางส่วนภายในปริซึมจึงถูกทำเป็นตัวกรองไดโครอิก ซึ่งทำหน้าที่เป็นตัวแยกลำแสงในอุปกรณ์ทางแสงหลายชนิด

ประโยชน์ใช้งานอย่างหนึ่งของปริซึมไดโครอิกคือใช้สำหรับการถ่ายภาพดิจิทัลคุณภาพสูงหรือใช้เป็นกล้องถ่ายวิดีโอ ปริซึมไดโครอิก 3 สีชนิดหนึ่งประกอบด้วยชุดปริซึมไดโครอิก 2 สี ซึ่งสามารถแยกเป็น สีแดง สีเขียว และ สีน้ำเงิน ดังนั้นจึงสามารถใช้เป็น CCD ได้

ภาพประกอบแสดงให้เห็นการกำหนดค่าโดยทั่วไปของปริซึมไดโครอิก โดยลำแสงเข้าสู่ปริซึมก้อนแรก (A) และองค์ประกอบสีน้ำเงินของลำแสงจะสะท้อนโดยชั้นเคลือบของแผ่นกรองแสง (F1) แสงสีน้ำเงินคือแสงความถี่สูงที่มีความยาวคลื่นสั้น ในขณะที่แสงความถี่ต่ำที่มีความยาวคลื่นยาวกว่าจะสามารถทะลุผ่านไปได้ หลังจากที่แสงสีน้ำเงินเกิดการสะท้อนกลับทั้งหมดไปยังด้านหนึ่งแล้ว จะถูกปล่อยออกมาจากปริซึม A ส่วนแสงส่วนที่เหลือจะเข้าสู่ปริซึม (B) และถูกแยกออกโดยชั้นเคลือบที่ 2 (F2) ซึ่งแสงสีแดงจะสะท้อนออกมาในขณะที่แสงที่มีความยาวคลื่นสั้นกว่าสามารถผ่านไปได้ แสงสีแดงยังถูกสะท้อนด้วยช่องว่างอากาศเล็ก ๆ ระหว่าง A และ B จากนั้นองค์ประกอบสีเขียวที่เหลืออยู่ของแสงจะเข้าสู่ปริซึม C

ปริซึมประกอบ 3 สีเช่นนี้สามารถนำมาใช้ประโยชน์หลายอย่าง เช่นในเครื่องฉายภาพยนตร์ โดยผสมสีแดง เขียว และน้ำเงินเพื่อสร้างภาพสีขึ้นมา